Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Zizur Zendeako
Udalaren 2021eko
ekitaldiko

Kontu orokorra

2023ko martxoa

Aurkibidea

Orrialdea

[I. Sarrera 3](#_Toc130542935)

[II. Helburua eta norainokoa 4](#_Toc130542936)

[III. Iritzia 5](#_Toc130542937)

[IV. Iritziaren oinarria 6](#_Toc130542938)

[V. Auditoretzako funtsezko gaiak 7](#_Toc130542939)

[VI. Azpimarra egiteko paragrafoa 8](#_Toc130542940)

[VII. Beste gai batzuei buruzko paragrafoa 9](#_Toc130542941)

[VIII. Bestelako lege- eta erregelamendu-errekerimenduei buruzko txostena 10](#_Toc130542942)

[IX. Zizur Zendeako Udalaren erantzukizuna 11](#_Toc130542943)

[X. Nafarroako Kontuen Ganberaren erantzukizuna 11](#_Toc130542944)

[GEHIGARRIAK 13](#_Toc130542945)

[1. gehigarria. 2021eko kontu orokorraren laburpena 13](#_Toc130542946)

[1.1. 2021eko ekitaldiko aurrekontuaren likidazioaren egoera-orria 13](#_Toc130542947)

[1.2. Aurrekontu-emaitza 13](#_Toc130542948)

[1.3. diruzaintzako gerakinaren egoera-orria 14](#_Toc130542949)

[1.4. Balantzea 14](#_Toc130542950)

[1.5. Emaitza-kontua 15](#_Toc130542951)

[2. gehigarria. Entitatearen sektore publikoaren zedarritzea. 16](#_Toc130542952)

[3. gehigarria. Arau-esparrua. 17](#_Toc130542953)

[4. gehigarria. Oharrak eta finantza-fiskalizazioan aurkitutako beste gorabehera batzuk 18](#_Toc130542954)

I. Sarrera

Kontuen Ganberak, hari buruzko abenduaren 20ko 19/1984 Foru Legeari eta 2022ko bere jarduketa-programari jarraikiz, Zizur Zendeako Udalaren 2021eko ekitaldiari dagokion Kontu Orokorra fiskalizatu du.

Azterketa lana 2022ko azaroan egin zuen auditoretza-enpresa batek, eta Kontuen Ganberako talde batek —auditoretzako teknikari batek eta auditore batek— gainbegiratu zuen, Kontuen Ganberako zerbitzu juridiko, informatiko eta administratiboekin lankidetzan.

Azterketa horren emaitzak Zizur Zendeako Udaleko alkateari jakinarazi zitzaizkion, egoki iritziz gero alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraikiz. Ezarritako epea igarota, ez da alegaziorik aurkeztu.

Eskerrak eman nahi dizkiegu Zizur Zendeako langileei lan hau egiteko eman diguten laguntzarengatik.

Txosten honetako datu ekonomiko guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura.

II. Helburua eta norainokoa

Gure lanaren xedea da gai hauei buruz gure iritzia ematea:

Ea 2021eko ekitaldiko kontu orokorrak, alderdi esanguratsu guztietan, irudi fidela ematen duen 2021eko abenduaren 31ko ondareari, finantza-egoerari, aurrekontu-likidazioari eta emaitza ekonomikoari buruz, aplikatzekoa den arau-esparruari jarraikiz eta, bereziki, bertan jasota dauden kontabilitateko eta aurrekontuko printzipio eta irizpideei jarraikiz.

Horrez gain, eta finantza-fiskalizazioaz denaz bezainbatean, Zizur Zendeako Udalak legezkotasuna ote bete duen aztertu da, langileriari eta administrazio-kontratazioari dagokienez. Horri buruzko ondorioak VIII. epigrafean jasota datoz —“Bestelako lege- eta erregelamendu-errekerimenduei buruzko txostena”—.

Fiskalizazioaren norainokoa Zizur Zendeako Udalaren 2021eko Kontu Orokorra da, 272/1998 Foru Dekretuan ezarritako edukiarekin bat:

* Udalaren kontua:
1. Aurrekontu-likidazioaren espedientea.
2. Ekonomia-, ondare- eta finantza-egoeraren espedientea, zeina egoera-balantzeak eta galera-irabazien kontuak osatzen baitute.
3. Udalaren kontuaren eranskinak.
* Kontu orokorraren eranskinak.

III. Iritzia

Nafarroako Kontuen Ganberak, hari buruzko 19/1984 Foru Legeak esleitzen dizkion eskumenak baliatuz, Zizur Zendeako Udalaren kontu orokorra fiskalizatu du. Kontu orokorrak osagai nagusi hauek ditu: 2021eko abenduaren 31ko balantzea, ekonomia- eta ondare-emaitzaren kontua eta data horretan amaitutako ekitaldiari dagokion aurrekontuaren likidazio-orria.

Gure iritziz, kontu orokorrak, alderdi aipagarri guztietan, irudi zehatza erakusten du Zizur Zendeako Udalaren 2021eko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko eragiketen emaitza ekonomikoei eta aurrekontu-emaitzei dagokienez ere, betiere aplikatzekoa den informazio finantzarioari buruzko arau-esparruari —3. gehigarrian jasoa— eta, bereziki, horretan jasotako kontabilitateko eta aurrekontuen inguruko printzipio eta irizpideei jarraikiz.

IV. Iritziaren oinarria

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, finantza-fiskalizazioari buruzko ISSAI-ES 200 arauan ezarritakoaren arabera; halaber, kanpo-kontroleko organoen fiskalizazio gida praktikoak (GPF-OCEX) erabili ditugu. Arau horien indarrez dugun erantzukizuna aurrerago deskribatzen da, txosteneko “Kontuen Ganberaren erantzukizunak” atalean hain zuzen ere.

Kontu orokorrari buruzko fiskalizazioan aplikatu behar ditugun eskakizun etikoekin eta independentzia babestearen arlokoekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala.

Gure ustez, lortu dugun auditoretza-ebidentziak behar adinako oinarria eskaintzen digu, iritzia eman dezagun.

V. Auditoretzako funtsezko gaiak

Auditoretzako funtsezko auziak dira, gure iritzi profesionalaren arabera, esanahi handiena izan dutenak 2021eko kontu orokorra dela-eta egin dugun fiskalizazioan. Auzi horiek urteko kontuen osotasunari buruzko auditoretzaren testuinguruan eta kontu orokorrei buruzko iritzia taxutzerakoan jorratu ditugu, eta ez dugu bereiz azalduko horien gaineko iritzirik.

Gure fiskalizazioan ez dugula inolako funtsezko konturik jakinarazi behar erabaki dugu.

VI. Azpimarra egiteko paragrafoa

Taula honetan, 2021eko ekitaldiko adierazle ekonomiko-finantzario batzuk azaltzen dira, eta aurreko ekitaldikoekin alderatzen:

|  |  |  |  |
| --- | --- | --- | --- |
| Adierazlea | 2020 | 2021 | Aldea (%) |
| Aurrezki gordina | 820.407 | 924.158 | 13 |
| Aurrezki garbia | 820.407 | 924.158 | 13 |
| Aurrezki gordinek diru-sarrera arrunten gainean zenbat egiten duten % | % 28 | % 29 | 1 |
| Gastu orokorretarako diruzaintzako gerakina | 2.891.759 | 3.251.579 | 12 |

Aurreko taula dela-eta, honako alderdi hauek aipatu behar ditugu:

2021ean, hala aurrezki gordina nola aurrezki garbia 924.158 eurokoa izan zen, ez baitago zorpetzerik. Zenbateko horrek erakusten du baliabide arruntak aski izan zirela funtzionamendu-gastuak finantzatzeko.

Gastu orokorretarako diruzaintzako gerakina, 3,2 milioiko zenbateko positiboarekin, ehuneko 12 handitu da 2020arekin alderatuta. Magnitude hori aurrekontu-aldaketak finantzatzeko baliabide bat da.

Udalak ez du zor bizirik.

Azken finean, ekonomia- eta finantza-adierazle nagusiek finantza-egoera saneatua dute, eta horretan aipagarria da ez duela zorrik eta diruzaintzako gerakin handia daukala.

VII. Beste gai batzuei buruzko paragrafoa

* COVID-19aren pandemiak 2021ean gastuak eta diru-sarrerak sortu zizkion Zizur Zendeako Udalari. Zehazki, COVID partidetan kontabilizatutako gastuak eta diru-sarrerak 2021ean 12.073 eta 14.389 eurokoak izan ziren, hurrenez hurren. Hona xehetasunak:

|  |  |
| --- | --- |
| COVID-19aren kudeaketa | Zenbatekoa |
| ***Diru-sarrerak*** | ***14.389*** |
| 0-3 urtekoen zentrorako dirulaguntza, COVIDa dela-eta | 14.389 |
| ***Gastuak*** | ***12.073*** |
| Autonomoentzatkoeta enpresa txiki eta ertainentzako laguntza, COVIDa dela-eta | 8.000 |
| Aparteko garbiketa, COVIDa dela-eta | 62 |
| Maskarak | 533 |
| Eskuen desinfekziorako materiala  | 53 |
| Kiroldegirako garbiketa-produktuak  | 830 |
| PCR probak eta testak | 1.784 |
| Desinfekzio berezia egiteko tratamendua, COVIDa dela-eta  | 811 |

* Grant Thornton SLP auditoretza-enpresak, Nafarroako Kontuen Ganberarekin sinatutako kontratua betez, auditoretza egin zaion entitatearen kontu orokorrari buruzko fiskalizazioaren landa-lana egin du. Kontuen Ganbera enpresa horrek egindako lanean oinarritu da txosten hau egiteko.
* Ohartarazi egin behar dugu 2020ko kontu orokorrari buruzko auditoretzarik ez dela egin, eta, hortaz, 2021eko kontu orokorrean —konparazioa egite aldera— ekitaldi hori dela-eta jasotako informazioari buruzkorik ere ez.

VIII. Bestelako lege- eta erregelamendu-errekerimenduei buruzko txostena

**Langileriaren kudeaketaren eta kontratu-jardueraren legezkotasuna egiaztatzea.**

Zizur Zendeako Udalaren Kontu Orokorrari buruz egin dugun finantza-auditoretzan aurreikusitako norainokoarekin, langileriaren kudeaketan legezkotasuna bete ote den aztertu dugu, zeina, funtsean, honako hauetan araututa baitago: abuztuaren 30eko 251/1993 Legegintzako Foru Dekretua, zeinaren bidez onesten baita Nafarroako Administrazio Publikoen zerbitzuko Langileen Estatutuaren testu bategina, hura garatzen duten xedapenak eta urriaren 23ko 2/2015 Legegintzako Errege Dekretua, Langileen Estatutuaren testu bategina onesten duena. Era berean, kontratu-jardueraren legezkotasunaren bete ote den aztertu dugu, zeina, funtsean, Kontratu Publikoei buruzko 2/2018 Foru Legeak arautzen baitu.

Egiaztapen hori egiteko, zenbait auditoretza-prozedura erabili ditugu: ezarritako barne-kontrolaren egiaztapena eta auditoretza-lanaren planifikazioan aurreikusitako prozedura analitiko eta substantiboak.

Ebidentzia nahikoa eta egokia lortu dugu pentsatzeko ezen legezkotasun-alderdi esanguratsuenak bete direla, aplikatutako prozedurekin, langileriaren eta kontratu-jardueraren kudeaketaz denaz bezainbatean .

IX. Zizur Zendeako Udalaren erantzukizuna

Zizur Zendeako Udalaren kontu-hartzailetza da kontu orokorra egiteko ardura duena. Halako moduz egin behar du non kontu horrek leialki irudikatu behar baititu Udalaren ondarea, finantza-egoera, aurrekontu-likidazioa eta 2021eko abenduaren 31n zegoen emaitza ekonomikoa, entitateari aplikatzekoa zaion finantza-informazio publikoari buruzko arau-esparruarekin bat. Eta iruzur edo akatsen ondoriozko akats materialik gabeko kontu orokorra egiteko beharrezkoa den barne-kontrolaren ardura ere badu.

Entitatearen kontu orokorra 2022ko ekainaren 29ko Osoko Bilkuran onetsi zen.

X. Nafarroako Kontuen Ganberaren erantzukizuna

Gure helburua da arrazoizko ziurtasun bat lortzea kontu orokorrean iruzur edo akatsen ondoriozko akats materialik ez egoteari buruz, bai eta gure iritzia duen auditoretza-txosten bat egitea ere.

Arrazoizko ziurtasuna lortzea esatean ziurtasun maila handia lortzea esan nahi dugu, baina horrek ez du bermatzen kontuen fiskalizazio jarduerari buruzko araudiari jarraikiz egindako fiskalizazio batek beti harrapatuko duenik akats material bat, baldin eta halakorik badago. Akatsak iruzur edo akatsen ondorio izan daitezke, eta akats materialtzat jotzen dira baldin eta, indibidualki edo modu metatuan, zentzuz aurreikus badaiteke eragina dutela txostenen erabiltzaileek kontu orokorrean oinarrituta hartzen dituzten erabaki ekonomikoetan.

Kontuen fiskalizazio-jarduerari buruzko araudi indardunari jarraikiz egindako fiskalizazioaren parte den aldetik, gure iritzi profesionala aplikatzen dugu eta eszeptizismo profesionala mantentzen dugu auditoretza egiten ari garen bitartean. Gainera:

* Iruzur edo akatsen ondoriozko akats materialak izateko arriskuak identifikatu eta baloratzen ditugu kontu orokorrean, auditoretzako prozedurak diseinatzen eta aplikatzen ditugu arrisku horiei erantzuteko, eta auditoretzako ebidentzia nahikoa eta egokia lortzen dugu gure iritziari oinarria emateko. Iruzurraren ondoriozko akats material bat ez atzemateko arriskua handiagoa da errorearen ondoriozko akats materialaren kasuan baino; izan ere, iruzurra dagoenean tartean izan daitezke kolusioa, faltsutzea, berariazko omisioak, berariazko adierazpen okerrak edo barne-kontrolaren saihestea.
* Fiskalizaziorako beharrezkoa den ezagutza lortzen dugu barne-kontrolari buruz, inguruabarren araberako auditoretza-prozedura egokiak diseinatze aldera, eta ez entitatearen barne-kontrolaren eraginkortasunari buruzko iritzia emateko xedez.
* Ebaluatzen dugu ea kontabilitate-politika egokiak aplikatu ote diren eta arrazoizkoak ote diren kontabilitateko zenbatespenak eta kudeaketa organoak horien arabera emandako informazioa.
* Kontu orokorraren aurkezpen orokorra, egitura eta edukia ebaluatzen ditugu, emandako informazioa barne, eta ea kontu horrek zehatz irudikatzen ote dituen transakzioak eta azpian dauden egitateak.

Entitateko gobernu organoarekin harremanetan aritzen gara gai hauen inguruan, besteak beste: planifikatutako auditoretza-proben norainokoa eta haiek egiteko unea, fiskalizazioan aurkitutako gorabehera adierazgarriak, eta fiskalizazioan zehar identifikatzen ahal ditugun barne-kontroleko akats adierazgarriak. Entitateko gobernu organoari jakinarazi zaizkion alderdien artean ezartzen dugu zeintzuk izan diren kontu orokorraren fiskalizazioan garrantzi handienekoak eta, horrenbestez, auditoretzako funtsezko gaiak.

Txosten hau, araudi indardunak ezarritako izapideak bete ondoren, auditore Begoña Herrera Isasik proposatuta egin da, bera izan baita lan honen arduraduna.

Iruñean, bazterrean ageri den egunean.

Lehendakaria, Ignacio Cabeza del Salvador

GEHIGARRIAK

1. gehigarria. 2021eko kontu orokorraren laburpena

Horra Udalaren 2021eko ekitaldiko kontu orokorraren egoera-orri garrantzitsuenak:

1.1. 2021eko ekitaldiko aurrekontuaren likidazioaren egoera-orria

Gastuak, kapituluz kapitulu

|  |  |  |  |  |  |  |  |
| --- | --- | --- | --- | --- | --- | --- | --- |
| Gastuak | Hasierakokreditua | Aldea | Behin betiko kreditua | Aitortutakobetebeharrak | Ordainketa | % Betetzea | % Ordainketak |
| Langileria-gastuak | 679.900 | 57.900 | 737.800 | 668.532 | 668.532 | 91 | 100 |
| Ondasun eta zerbitzuetako gastu arruntak | 1.308.349 | 191.787 | 1.500.136 | 1.242.988 | 1.151.594 | 83 | 93 |
| Transferentzia arruntak | 471.703 | 19.000 | 490.703 | 381.152 | 165.371 | 78 | 43 |
| Inbertsio errealak | 417.558 | 1.885.801 | 2.303.359 | 1.248.398 | 808.439 | 54 | 65 |
| Kapital-transferentziak | 0 | 142.000 | 142.000 | 101.858 | 0 | 72 | 0 |
| Guztira | 2.877.510 | 2.296.488 | 5.173.998 | 3.642.927 | 2.793.936 | 70 | 77 |

Diru-sarrerak kapituluz kapitulu

|  |  |  |  |  |  |  |  |
| --- | --- | --- | --- | --- | --- | --- | --- |
| Diru-sarrerak | Hasierakoaurreikuspena | Aldaketa | Behin betikoaurreikuspena | Eskubideaitortuak | Kobrantza | % Betetzea | % Kobrantzak |
| Zuzeneko zergak | 1.522.003 | 0 | 1.522.003 | 1.462.146 | 1.375.977 | 96 | 94 |
| Zeharkako zergak | 30.000 | 0 | 30.000 | 174.393 | 143.332 | 581 | 82 |
| Tasak, prezio publikoak eta beste diru-sarrera batzuk | 344.500 | 60.000 | 404.500 | 403.190 | 403.190 | 100 | 100 |
| Transferentzia arruntak | 885.202 | 80.900 | 966.102 | 1.168.183 | 1.159.133 | 121 | 99 |
| Ondarezko diru-sarrerak eta herri-lurren aprobetxamendua | 8.805 | 0 | 8.805 | 8.918 | 8.589 | 101 | 96 |
| Kapital-transferentziak  | 87.000 | 157.500 | 244.500 | 47.899 | 8.900 | 20 | 19 |
| Finantza-aktiboak | 0 | 1.998.088 | 1.998.088 | 0 | 0 | 0 | 0 |
| Guztira | 2.877.510 | 2.296.488 | 5.173.998 | 3.264.729 | 3.099.122 | 63 | 95 |

1.2. Aurrekontu-emaitza

|  |  |  |
| --- | --- | --- |
| Kontzeptua | 2020 | 2021 |
| (+) Aitorturiko eskubide garbiak | 3.128.634 | 3.264.729 |
| (-) Aitorturiko betebehar garbiak | 2.516.542 | 3.642.927 |
| **= Aurrekontuaren emaitza** | **612.092** | **-378.198** |
| Doikuntzak |   |   |
| (-) Finantzaketaren desbideratze positiboa | 121.792 | 38.999 |
| (+) Finantzaketaren desbideratze negatiboa | 21.417 | 931.351 |
| (+) Diruzaintzako gerakinarekin finantzaturiko gastuak | 228.551 | 186.307 |
| **= Aurrekontuaren emaitza doitua** | **740.267** | **700.461** |

1.3. diruzaintzako gerakinaren egoera-orria

|  |  |  |  |
| --- | --- | --- | --- |
| Kontzeptua | 2020 | 2021 | Aldea (%) |
| *(+) Kobratzeko dauden eskubideak* | *374.320* | *308.802* | *-18* |
| (+) Diru-sarreren aurrekontua: aurtengo ekitaldia | 192.800 | 201.792 |   |
| (+) Diru-sarreren aurrekontua: itxitako ekitaldiak | 1.118.841 | 1.175.786 |   |
| (+) Aurrekontuz kanpoko diru-sarrerak | 64.513 | 63.801 |   |
| (-) Bilketa zaileko eskubideak | 1.000.220 | 1.120.711 |   |
| (-) Aplikatzeke dauden kobrantzak | 1.615 | 11.867 |   |
| *(-) Ordaintzeko dauden betebeharrak* | *-598.673* | *-1.222.462* | *104* |
| (-) Gastuen aurrekontua: aurtengo ekitaldia | 227.883 | 848.991 |   |
| (-) Gastuen aurrekontua: itxitako ekitaldiak | 267.078 | 230.312 |   |
| (-) Aurrekontuz kanpoko gastuak | 102.853 | 139.942 |   |
| (-) Diru-sarreren itzulketak | 860 | 3.216,21 |   |
| *(+) Diruzaintzako funts likidoak* | *4.080.651* | *4.257.675* | *4* |
| *(+) Finantzaketaren desbideratze metatu negatiboak* | *20.250* | *0* | *-100* |
| Diruzaintzako gerakina, guztira | 3.876.548 | 3.344.015 | -14% |
| Diruzaintzako gerakina, finantzaketa lotuko gastuak direla-eta | 984.789 | 53.438 | -95 |
| Diruzaintzako gerakina, baliabide lotuak direla-eta | 0 | 38.999 |   |
| Gastu orokorretarako diruzaintzako gerakina | 2.891.759 | 3.251.579 | 12 |

1.4. Balantzea

|  |  |  |  |  |  |  |
| --- | --- | --- | --- | --- | --- | --- |
|  Aktiboa | 2020 | 2021 |   | Pasiboa | 2020 | 2021 |
| ***A*** | ***Ibilgetua*** | ***18.137.559*** | ***18.713.326*** | ***A*** | ***Funts berekiak*** | ***22.994.077*** | ***23.178.051*** |
| 1 | Ibilgetu materiala | 14.600.543 | 15.161.135 | 1 | Ondarea eta erreserbak | 17.251.298 | 22.055.866\* |
| 2 | Ibilgetu ez-materiala | 0 | 15.175 | 2 | Ekitaldiko emaitza ekonomikoa (etekina) | 5.111.844 | 482.351\* |
| 3 | Erabilera orokorrerako azpiegiturak eta ondasunak | 3.537.016 | 3.537.016 | 3 | Kapitaleko dirulaguntzak | 630.934 | 639.834 |
| ***C*** | ***Zirkulatzailea*** | ***5.456.806*** | ***5.699.055*** | ***D*** | ***Epe laburreko hartzekodunak*** | ***600.288*** | ***1.234.329*** |
| 8 | Zordunak | 1.376.155 | 1.441.380 | 6 | Itxitako aurrekontuetako eta aurrekontuz kanpoko hartzekodunak | 598.673 | 1.222.462 |
| 9 | Kontu finantzarioak | 4.080.651 | 4.257.675 | 7 | Aplikatzeko dauden partidak eta aldizkatzearen ondoriozko doitzeak | 1.615 | 11.867 |
|  Aktiboa, guztira | 23.594.365 | 24.412.380 |   | Pasiboa, guztira | 23.594.365 | 24.412.380 |

\*Ganbera honek doitutako zenbatekoak

1.5. Emaitza-kontua

Ekitaldiko emaitza arruntak

|  |  |  |  |  |  |  |
| --- | --- | --- | --- | --- | --- | --- |
| Zor | 2020 | 2021 |   | Hartzeko | 2020 | 2021 |
| 61 | Langileria-gastuak | 598.701 | 669.466 | 70 | Salmentak | 238.323 | 346.161 |
| 64 | Kanpoko zerbitzuak, hornidurak eta lanak | 1.168.271 | 1.242.054 | 71 | Jabetza- eta enpresa-errenta | 89.052 | 34.840 |
| 67 | Transferentzia arruntak | 293.237 | 381.152 | 72 | Produkzioari eta inportazioari lotutako tributuak | 1.146.530 | 1.427.089 |
| 68 | Kapital-transferentziak | 88.887 | 101.858 | 73 | Errentaren eta ondarearen gaineko zerga arruntak | 184.839 | 193.428 |
| 69 | Amortizazio eta zuzkiduretarako hornidura | 356.810 | 365.355 | 75 | Ustiapenerako dirulaguntzak | 0 | 272 |
| 800 | Ekitaldiko emaitza arrunta | 464.936 | 495.944 | 76 | Transferentzia arruntak | 1.150.118 | 1.167.911 |
|  |  |  |  | 77 | Kapitalaren gaineko zergak | 13.969 | 16.022 |
|  |  |  |  | 78 | Beste diru-sarrera batzuk | 148.010 | 70.106 |
| Guztira | 2.970.842 | 3.255.829 |   |  Guztira | 2.970.842 | 3.255.829 |

Ekitaldiko emaitzak

|  |  |  |  |  |  |  |
| --- | --- | --- | --- | --- | --- | --- |
|  Deskribapena | 2020 | 2021 |   | Deskribapena | 2020 | 2021 |
| 82 | Ezohiko emaitza (saldo zorduna) |   | 469 | 80 | Ekitaldiko emaitza arruntak (saldo hartzekoduna) | 464.936 | 495.944 |
| 84 | Itxitako aurrekontuetako eskubide eta betebeharren aldaketa | 28.166 | 13.124 |   |   |   |   |
| 89 | Etekin garbia, guztira (saldo hartzekoduna) | 436.771 | 482.351 |   |   |   |   |
|  Guztira | 464.936 | 495.944 |   | Guztira | 464.936 | 495.944 |

2. gehigarria. Entitatearen sektore publikoaren zedarritzea.

Honako kontzeju hauek osatzen dute Zizurko Udala: Asterain, Zizur Txikia, Gazolatz, Larraia, Muru-Asterain, Paternain, Undio eta Zarikiegi, bai eta Eriete, Gendulain eta Sagues populazio-entitate bereziak ere. 46,5 km2--ko hedadura du. 2021eko urtarrilaren 1ean, 3.890 biztanle zituen.

2021eko ekitaldia ixtean, honako hauek ziren Udalaren datu ekonomiko nagusiak eta langile-arlokoak:

|  |  |  |  |
| --- | --- | --- | --- |
| Entitatea | Eskubideaitortuak | Aitortutako obligazioak | Langileak, 2021-12-31n |
| Udala | 3.264.729 | 3.642.927 | 12 |

Udala, halaber, Iruñerriko Mankomunitatean sarturik dago, zeinak honako zerbitzu hauek ematen baititu: uraren ziklo integrala, hiri-hondakin solidoen kudeaketa eta tratamendua eta eskualdeko hiri-garraioa. Horren alde onartutako gastua, 2021ean, 86.000 eurokoa izan da, eta oso-osorik dagokio hiri-garraioaren zerbitzuari.

Udalak ez dauka ez erakunde autonomorik, ez merkataritza-sozietaterik.

Hona Udalak ematen dituen zerbitzu publikoak eta horiek emateko modua:

|  |  |  |  |
| --- | --- | --- | --- |
| Zerbitzua | Zuzeneko kudeaketa | Zeharkako kudeaketa | Mankomunitatea |
| Udala | Zerbitzu-kontratua |
| Argiteria publikoa  | X |  |  |
| Hilerria | X |  |  |
| Hiri-hondakinak bildu eta tratatzea |  |  | X |
| Bide-garbiketa | X |  |  |
| Edateko uraren etxeetako hornidura |  |  | X |
| Estolderia |  |  | X |
| Gizarte zerbitzuak |  | X |  |
| Kirol instalazioak | X | X |  |
| Bidaiarientzako hiri barruko garraio kolektiboa |  |  | X |
| Hirigintza |  | X |  |
| Udaltzaingoa | X |  |  |
| Kulturaren sustapena eta kultur ekipamenduak | X |  |  |
| 0-3 urtekoen ikastetxea |  | X |  |
| Lorezaintza |  | X |  |

3. gehigarria. Arau-esparrua.

Honako hauek dira Udalari aplikatzekoak zaizkion arauak, besteak beste:

* 2/2012 Lege Organikoa, apirilaren 27koa, aurrekontu-egonkortasunari eta finantza-iraunkortasunari buruzkoa.
* 7/1985 Legea, apirilaren 2koa, toki araubidearen oinarriak arautzen dituena.
* 38/2003 Lege Orokorra, azaroaren 17koa, dirulaguntzei buruzkoa.
* 3/2004 Legea, abenduaren 29koa, merkataritza-eragiketetako berankortasunaren aurkako neurriak ezartzen dituena.
* 39/2015 Legea, urriaren 1ekoa, administrazio publikoen administrazio prozedura erkideari buruzkoa.
* 40/2015 Legea, urriaren 1ekoa, sektore publikoaren araubide juridikoari buruzkoa.
* 2/2015 Legegintzako Errege-dekretua, urriaren 23koa, Langileen Estatutuaren Legearen testu bategina onesten duena.
* 11/2020 Legea, abenduaren 30ekoa, Estatuko 2021erako Aurrekontu Orokorrei buruzkoa (sektore publikoaren zerbitzuko langileen gastuen arloan aplikatu beharreko xedapenak).
* 6/1990 Foru Legea, uztailaren 2koa, Nafarroako Toki Administrazioari buruzkoa.
* 2/1995 Foru Legea, martxoaren 10ekoa, Nafarroako Toki Ogasunei buruzkoa.
* 2/2018 Foru Legea, apirilaren 13koa, kontratu publikoei buruzkoa.
* 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen zerbitzuko Langileen Estatutuaren testu bategina onesten duena, bai eta hura garatzeko xedapenak ere.
* 270/1998 Foru Dekretua, irailaren 21ekoa, aurrekontuari eta gastu publikoari buruzkoa; 234/2015 Foru Dekretua, irailaren 23koa, urrekontu egiturari buruzkoa, eta 272/1998 Foru Dekretua, irailaren 21ekoa, Nafarroako Toki Administrazioarentzat Kontabilitate Orokorreko Instrukzio Orokorra onestekoa.
* Udalaren 2021eko aurrekontua betetzeko oinarriak eta Udalaren gainerako barne arauak.

4. gehigarria. Oharrak eta finantza-fiskalizazioan aurkitutako beste gorabehera batzuk

Egindako fiskalizazioaren atal gisa, ondoren ohar batzuk eta informazio gehigarria gehitu ditugu, Ganbera honen ustez fiskalizazio-txosten honen hartzaile eta erabiltzaileentzat interesgarri gerta daitezkeenak.

Orobat gehitu ditugu Ganbera honen ustez Udalaren kudeaketa ekonomiko-administratiboa hobetzeko beharrezkoak diren gomendioak.

*Alderdi orokorrak:*

Kontu-hartzailetzak ez du eragozpenik jarri 2020an eta 2021ean.

Udalak onetsita dauka udal ondasun eta eskubide guztien inbentario balioztatua, eta ez da 2021eko abenduaren 31n zegoen balantzearekiko desberdintasunik hauteman.

Udalaren aholkulari juridikoak emandako txostenaren arabera, 2021eko ekitaldia bukatzean lau auzi zeuden ebazteke; nolanahi ere, txosten hau egin den egunean, errekurtso bakar bat dago ebazteke. Errekurtso hori etenda dago, Konstituzio Auzitegiaren ebazpen prejudizial baten zain, Iruñeko Administrazioarekiko Auzien 3. zenbakiko Epaitegiak errekurtsoa jarri baitzuen Nafarroan gainbalio-zerga arautzen duen lege-araudiaren zehaztapen jakin batzuk direla-eta. Horren eragin ekonomikoa 118.388 eurokoa da.

**4.1. Aurrekontu orokorra**

Udalaren 2021erako aurrekontua onetsi zenean, gastuen eta diru-sarreren hasierako aurreikuspenek 2,87 milioi euro egiten zuten. Behin betiko onespena 2021eko otsailaren 1eko NAOn argitaratu zen.

2,30 milioiko aurrekontu-aldaketa batzuk eginda —hasierako kredituen ehuneko 80 egiten dute—, behin betiko aurreikuspenak 5,17 milioikoak izan ziren. Aldaketen zenbateko osoaren ehuneko 82 inbertsio errealen 6. kapituluari dagokio.

*Aurrekontu-likidazioa*

2021ean, gastuak 3,64 milioikoak izan ziren, betetze- eta kobratze-ehunekoak 70 eta 77koak izan ziren, hurrenez hurren.

Diru-sarrerek 3,26 milioi euro egin zuten 2021ean, eta betetze- eta kobratze-ehunekoak 63 eta 95ekoak izan ziren, hurrenez hurren.

Taula honetan ageri dira Udalaren gastuen xedea eta finantzaketa, ehunekotan:

|  |  |  |  |
| --- | --- | --- | --- |
| Gastuaren izaera | Zenbatekoa, 2021 | Finantza-iturria | Zenbatekoa, 2021 |
| Langileria | 18 | Tributu bidezko diru-sarrerak | 63 |
| Bestelako gastu arruntak | 48 | Transferentzien bidezko diru-sarrerak | 37 |
| Inbertsio errealak | 34 |  |  |

Gastu arruntek gastu guztien ehuneko 66 egiten dute. Horietatik, langileriakoak gastu guztien ehuneko 18 dira, eta inbertsioak, ehuneko 34.

Diru-sarreretan, tributu-jatorrikoek guztizkoaren ehuneko 63 egiten dute, eta transferentziek, ehuneko 37.

**4.2. Kudeaketa-alor garrantzitsuak**

*4.2.1. Langileria-gastuak*

Langileria-gastuak 668.532 eurokoak izan ziren, ekitaldian sorrarazitako gastu guztien ehuneko 18, eta haien betetze-maila ehuneko 91koa izan da.

Hona aurreko ekitaldikoekiko alderaketa:

|  |  |  |  |
| --- | --- | --- | --- |
| Kontzeptua | ABG, 2020 | ABG, 2021 | Aldea (%) |
| Montepioa eta familia laguntza | 69.000 | 69.988 | 1 |
| Hautetsien lansariak | 30.022 | 30.000 | 0 |
| Hautetsien Gizarte Segurantza | 9.655 | 8.068 | -16 |
| Funtzionarioen oinarrizko lansariak | 34.687 | 62.265 | 80 |
| Funtzionarioen lansari osagarriak | 23.798 | 41.157 | 73 |
| Aldi baterako lan-kontratudunen ordainsariak | 272.134 | 278.884 | 2 |
| Behin-behineko lan-kontratudunen ordainsariak | 38.856 | 47.077 | 21 |
| Gizarte kuotak | 115.921 | 127.650 | 10 |
| Langile kontratudunen asegurua | 493 | 609 | 24 |
| Langileen mediku-azterketak | 3.199 | 2.834 | -11 |
| Guztira | 597.765 | 668.532 | 12 |

Langileria-gastuak ehuneko 12 igo dira 2020arekin alderatuta, kontu-hartzailea lanean hasi denez gero funtzionarioen ordainsariak igo direlako.

2021eko abenduaren 31n, honako lanpostu hauek zeuden plantilla organikoan:

|  |  |  |
| --- | --- | --- |
| Sailkapena | 2020 | 2021 |
| Langile funtzionarioak | 4 | 5 |
| Lan-kontratudunak | 7 | 7 |
| Guztira | 11 | 12 |

Plantillako 12 lanpostuetatik, ehuneko 58 lan-araubidekoak dira, eta ehuneko 42 funtzionarioen araubidekoak.

Honako hau da lanpostuen egoera:

|  |  |  |
| --- | --- | --- |
| Langileria | 2020 | 2021 |
| Plantillako lanpostuak | 11 | 12 |
| Beteta | 8 | 8 |
| Hutsik | 3 | 4 |
| Lanpostu hutsak lanpostu guztien gainean (%) | 27 | 33 |
| Bete diren lanpostu hutsak | 3 | 3 |
| Bete diren lanpostu hutsak (%) | 100 | 75 |
| Bete gabeko lanpostu hutsak | 0 | 1 |
| Bete gabeko lanpostu hutsak (%) | 0 | 25 |

2021ean, plantillako 12 lanpostuetatik, 4 hutsik daude. Horietako hiru aldi baterako beteta daude, eta bat bete gabe dago. Plantillaren behin-behinekotasun tasa ehuneko 27koa da.

Aipatu behar da plantilla organikoak kontu-hartzailetzako bi lanpostu barne hartzen dituela: bata A mailakoa, eta bestea, B mailakoa; azken hori azkenduko da A mailako lanpostua barne-sustapen mugatu bidez hornitzen denean.

Egin den azterketatik honako alderdi hauek azpimarratu behar ditugu:

* Plantilla organikoaren hasierako onespena 2020ko abenduan argitaratu zen NAOn; behin alegazioen izapidea amaituta, behin betiko onespena ez zen argitaratu.
* Ekitaldian zehar plantillaren aldaketa bat onetsi zen, eta horren behin betiko onespena 2022ko maiatzaren 10eko 90. NAOn argitaratu zen, kontu-hartzailetzako A mailako lanpostu bat sortu eta Udaltzaingoko Zerbitzuko buru-koordinatzaile bat izendatzeko asmoz.
* 2022ko abenduan lan publikoaren eskaintza argitaratu zen (erretiroaren ondorioz hutsik geldituko diren bi lanpostu).

2021eko urtarrileko nominak aztertu ditugu, eta egiaztatu dugu ordainsarien kontzeptuak zuzen aplikatu direla, plantillan jasotakoaren arabera.

Era berean, ofizial administrariaren lanpostu bat aldi baterako lan-kontratuko araubidean betetze aldera 2021ean egindako deialdia aztertu dugu, eta izapidea zuzena izan da, merezimendu-, gaitasun- eta publikotasun-printzipioen arabera.

Gure gomendioa:

*Toki Administrazioari buruzko Foru Legeak xedatutakoaren arabera argitaratzea plantilla organikoaren behin betiko onespena.*

*4.2.2 Ondasun eta zerbitzuetako gastu arruntak*

Ondasun eta zerbitzuetako gastu arruntak 2021eko ekitaldian 1,24 milioi eurokoak izan ziren, eta gastu guztien ehuneko 34 egiten dute; haien betetze-maila ehuneko 83koa da.

2020ko ekitaldiarekin alderatuta, gastu horiek ehuneko sei egin zuten gora, xehakaturik jarraian azaltzen denaren arabera:

|  |  |  |  |
| --- | --- | --- | --- |
| Kontzeptua | ABG, 2020 | ABG, 2021 | Aldea (%) |
| Ibilgetu materialaren errentamenduak | 887 | 1.840 | 108 |
| Azpiegiturak eta ondasun naturalak | 58.450 | 85.348 | 46 |
| Eraikinak eta bestelako eraikuntzak | 26.896 | 52.895 | 97 |
| Makineria, instalazio teknikoak eta tresneria | 51.113 | 37.378 | -27 |
| Garraio-elementuak | -  | 6.994 | -  |
| Altzariak | 5.827 | 1.864 | -68 |
| Informazio prozesuetarako ekipamenduak | 44.659 | 38.739 | -13 |
| Bulegoko materiala | 19.885 | 23.086 | 16 |
| Hornidurak eta komunikazioak | 160.290 | 148.000 | -8 |
| Komunikazioak | 10.213 | 9.745 | -5 |
| Garraioak  | 7.140 | 9.480 | 33 |
| Aseguru-primak | 19.571 | 18.285 | -7 |
| Askotariko gastuak | 118.098 | 129.425 | 10 |
| Beste enpresa eta profesional batzuek egindako lanak | 645.242 | 678.975 | 5 |
| Dietak | 936 | 934 | 0 |
| Guztira | 1.169.207 | 1.242.988 | 6 |

Gastuen honako lagin hau aztertu dugu (kapituluko guztizkoaren ehuneko 54 egiten dute).

|  |  |
| --- | --- |
| Kontzeptua | ABG, 2021 |
| Beste enpresa batzuek egindako lanak: |  |
| Kirol instalazioen kudeaketa-gastuak | 234.275 |
| 0-3 urtekoen zikloaren kudeaketa | 222.845 |
| Kultura eta kirola programaren garapena | 96.381 |
| Askotariko gastuak: juridikoak eta auzietakoak | 68.276 |
| Azpiegiturak eta ondasun naturalak: lorategien mantentze-lanak | 49.688 |

Egin dugun berrikuspenetik ondorioztatzen dugu ezen, oro har, fiskalizaturiko laginean gastuak justifikatuta, onetsita, kontu hartuta eta egokiro kontabilizatuta eta ordainduta daudela. Dena den, akats hauek ere aipatu behar ditugu:

* “Kirol-instalazioen kudeaketa-gastuak” partidak barne hartzen ditu gizarteratze-errentaren hartzaileak kontratatzeko ordainsariak, 106.957 euro egiten dutenak. 2022ko aurrekontuan hori zuzendu da, langileria-gastu gisa sartu baita 1. kapituluko “Nafarroako Enplegu Zerbitzuaren dirulaguntzekin kontratatutako langileen ordainsariak” partidan.

*4.2.3 Inbertsioak*

Inbertsioak 1,25 milioi eurokoak izan ziren. Gastu guztien ehuneko 34 da hori.

Behin betiko kredituen ehuneko 54 bete da, batez ere zenbateko handiko inbertsio batzuk 2022ko ekitaldian amaitu zirelako, hala nola Elortz ibaiko ibai-pasealekua, Zizur Txikiko bidea zolatzea eta kirol-instalazioak birmoldatzeko kontratuaren aldaketa. Inbertsio horiez denaz bezainbatean, bete gabeko behin betiko aurreikuspena 690.503 eurokoa da.

Ekitaldiko inbertsiorik esanguratsuenak aztertu ditugu (6. kapituluko guztizkoaren ehuneko 88).

|  |  |
| --- | --- |
| Inbertsioa | Gastua |
| Zizur Txikiko kirol-instalazioak birmoldatzea | 862.730 |
| Zizur Txikiko Sta Clara bidea zolatzea (\*) | 179.170 |
| Elortz ibaiko ibai-pasealekua | 58.804 |
| Guztira | 1.100.704 |

Iruñerriko Mankomunitatearen eta Zizur Zendeako eta Galar Zendeako Udalen artean sinatutako hitzarmenaren arabera egin dira Elortz ibaiko ibai-pasealekuko lanak.

Gainerako obrei dagokienez, lizitazioak, horien adjudikazioa eta 2021eko ekitaldiari dagokion gastuaren betetzea aztertu ditugu.

|  |  |  |  |  |
| --- | --- | --- | --- | --- |
| Xedea | Prozedura | Lizitatzaile kopurua | Adjudik.\*zenbatekoa | Adjudikazioarenmerkatzea (%) |
| Zizur Txikiko kirol-instalazioen birmoldaketa | Irekia, Europar Batasuneko atalasetik behera | 1 | 833.690 | 0 |
| Egun dagoen espaloi baten urbanizazioa eta aurreikusita dagoen berri batena, NA-6000 tokiko errepidearekin mugakide diren zatietan, Zizur Txikian | Irekia, Europar Batasuneko atalasetik behera | 5 | 221.774 | 18 |

\* BEZa barne

Oro har, aipatutako kontratuak adjudikatzeko espedienteak araudiaren arabera izapidetu dira eta haiekin zerikusia duten 2021eko gastuak behar bezala kontabilizatuta daude. Hala ere, gorabehera hauek azpimarratu behar ditugu:

* Kontratuetan ezarritako betetze-baldintza bereziak lan- eta ingurumen-araudiaren arabera nahitaez bete beharrekoak dira.
* Adjudikazioa interesdunei jakinarazten zaie; alabaina, ez da Kontratazio Atarian argitaratzen.
* Kirol-instalazioak birmoldatzeko obraren espedientean, adjudikazio irizpide sozialak ez dira araudian ezarritako guztizko puntuazioaren ehuneko 10eko gutxieneko haztapenera iristen.

Obra betetzean, aldaketa bat egin da, guztira 331.221 eurokoa, BEZa barne; adjudikazioaren zenbatekoaren ehuneko 40 da. Aldaketa justifikatu da ezin aurreikusizko inguruabarrak gertatzeagatik, eta Toki Administrazioko Zuzendari Nagusiaren 2021eko urriko ebazpenaren ondorio da, zeinetan behin betiko sartzen baita 2017-2019 aldirako Tokiko Inbertsio Planean “kirol-instalazioen eraikineko inguratzaile termikoaren hobekuntza” inbertsioa, hasiera batean erreserba-zerrendan zegoena. Obra-ziurtagiriak eta dirulaguntza 2022ko aurrekontuari egotzi zaizkio.

* Zizur Txikiko bidea zolatzeko obrari dagokionez, Zizur Zendeako Udalari baimena eman zitzaion Herri Lanetako zuzendari nagusiaren uztailaren 30eko 712/2021 Ebazpenaren bidez. Xede du NA-6000 errepidearen ondoan dagoen areka kanalizatzea eta oinezkoendako espaloi bat egitea. Hortaz, udalak egiten du gastua, baina Nafarroako Gobernua da bidearen jabea.

Udalak ez ditu egiaztatu pleguan ezarritako konpromisoak bete izanaren justifikazioak, gizarteratze-zentroekin eta enplegu zentro bereziekin egiten den azpikontratazioaz eta berdintasunaren eta kontziliazioaren arloko sentsibilizazio-ekintzak eta prestakuntza gutxienez 8 orduz emateaz denaz bezainbatean.

Pleguak ez du zehazten zein den eskaintza bat anormalki baxuegitzat jotzeko baldintza.

Gure gomendioak:

* *Kontratuen pleguetan, exekuzio baldintza bereziak kontratuaren xedera egokitzea.*
* *Kontratuen adjudikazioak Kontratazio Atarian argitaratzea.*
* *Enpresa adjudikaziodunei eskatzea adjudikazio-irizpide gisa sartutako konpromisoak bete izanaren justifikazioa, pleguan ezarritako moduan.*
* *Pleguetan zehaztea eskaintza bat anormalki baxuegitzat jotzeko baldintzak.*

*4.2.4. Transferentzia arruntengatiko gastuak eta kapital-transferentziengatiko gastuak*

Transferentzia- eta dirulaguntza-gastuak 2021ean 483.000 eurokoak izan ziren, eta honako onuradun hauei eman zitzaizkien:

|  |  |  |
| --- | --- | --- |
|    | Transferentzia arruntak | Kapital-transferentziak |
| Aitortutako betebeharrak | 2021/2020 aldea (%) |  Aitortutako  betebeharrak | 2021/2020 aldaketa (%) |
| Zerbitzu administratiboen batasunak | 5.313 | 0 | -  | -  |
| Kontzejuak | 144.224 | 25 | 101.858 | 15 |
| Familiak | 34908 | 11 | -  | -  |
| Irabazi asmorik gabeko erakundeak | 32.049 | 12 | -  | -  |
| Mankomunitateak | 85.852 | 6 | -  |  - |
| Udalerriak | 64.866 | 192 | -  | -  |
| Beste transferentzia batzuk | 13.940 | 46 | -  | -  |
| Guztira | 381.152 | 30 | 101.858 | 15 |

Transferentzia- eta dirulaguntza-arruntengatiko gastua 381.152 eurokoa izan da, 2020an baino ehuneko 30 gehiago, batez ere Oinarrizko gizarte-zerbitzuko programak emate aldera Zizur Nagusiko Udalarekin sinatutako lankidetza-hitzarmena berritu delako. Berritze horren ondorioz, kontzeptu horri dagokion gastua 20.200 eurotik 62.866 eurora pasatu da.

2021ean emandako kapitaleko transferentziak eta dirulaguntzak 101.858 eurokoak izan ziren, ekitaldian aitortutako betebeharren guztizkoaren ehuneko hiru, eta ehuneko 15 egin dute gora 2020arekin alderatuta.

Transferentzien eta dirulaguntzen honako lagin hau aztertu dugu:

|  |  |
| --- | --- |
| Kontzeptua | ABG, 2021 |
| ***Transferentzia arruntak*** |  |
| Eskualdeko garraio publikoa | 85.852 |
| Kontzejuen lankidetzarako eta garapenerako funtsa | 75.118 |
| Zizur Nagusiko Udala (OGZ) | 62.866 |
| ***Kapital-transferentziak*** |  |
| Kontzejuentzako kapital-dirulaguntzak | 88.887 |

Oro har, emandako eta ordaindutako transferentzia eta dirulaguntza guztiak egokiro onetsita, fiskalizatuta eta kontabilizatuta daude, kasuko akordioen edo deialdien arabera.

*4.2.5. Tributuak, prezio publikoak eta bestelako diru-sarrera batzuk*

2021ean tributu, prezio publiko eta bestelako diru-sarrerengatik aitorturiko eskubide garbiak 2,04 milioi eurokoak izan ziren. Kopuru hori diru-sarrera guztien ehuneko 62 da.

2021eko eta 2020ko ekitaldien arteko alderaketa taula honetan azaltzen dugu:

|  |  |  |  |  |
| --- | --- | --- | --- | --- |
| Kontzeptua | Aitorturiko eskubidegarbiak (2020) | Aitorturiko eskubide garbiak (2021) | Betetakoa (%) | 2021/2020 aldaketa (%) |
| Zuzeneko zergak | 1.283.656 | 1.462.146 | 96 | 14 |
| Zeharkako zergak | 61.683 | 174.393 | 581 | 183 |
| Tasak, prezio publikoak eta beste diru-sarrera batzuk | 376.278 | 403.190 | 100 | 7 |

*Zergak*

2021eko ekitaldian zergengatik aitortutako eskubide garbiek 1,64 milioi euro egin zuten. Eskubideen guztizkoaren ehuneko 50 egiten dute, eta honako zerga-figura hauei dagozkie:

|  |  |  |  |  |
| --- | --- | --- | --- | --- |
| Deskribapena | AEG 2020 | AEG 2021 | Diru-sarrera guztien gainean (%) | 2021/2020 aldea (%) |
| **Zuzeneko zergak** |  |  |  |  |
| Landa-lurraren kontribuzioa | 9.043 | 11.171 | 0 | 24 |
| Lurraren kontribuzioa | 967.340 | 1.189.670 | 36 | 23 |
| Zirkulazioaren gaineko zerga  | 184.839 | 193.428 | 6 | 5 |
| Lurren balioaren igoeraren gaineko zerga  | 13.969 | 16.022 | 0 | 15 |
| Jarduera ekonomikoen gaineko zerga | 108.465 | 51.856 | 2 | -52 |
| **Zeharkako zergak** |   |  |  |  |
| Eraikuntza, instalazio eta obren gaineko zerga | 61.683 | 174.393 | 5 | 183 |

Zenbateko handieneko eskubide aitortuak hiri-lurreko ondasunen gaineko kontribuzioari dagozkio: 1,2 miloi euro.

Eraikuntza, instalazio eta obren gaineko zergarengatiko diru-sarrerak ehuneko 183 igo dira aurreko ekitaldiarekin alderatuta. Etxebizitzak eraikitzeko obra-espedienteen likidazioek 2021ean 65.938 euro egin zutelako gertatu da aldaketa hori.

Udalak aplikatutako zerga-tasak Nafarroako Toki Ogasunei buruzko 2/1995 Foru Legeak jasotzen duen sortaren tarte ertain-altuan kokatzen dira, honako taula honetan ikus daitekeen bezala:

|  |  |  |
| --- | --- | --- |
| Zerga-figura | Udala | 2/95 Foru Legea |
| Hiri-lurraren gaineko kontribuzioa | 0,21 | 0,10 - 0,50 |
| Landa-lurraren gaineko kontribuzioa | 0,21 |
| Jarduera Ekonomikoen Gaineko Zerga | 1 | 1 - 1,4 |
| Lurren balio-gehikuntza | 12 | 8-25 |
| Eraikuntza, instalazio eta obrak | 5 | 2-5 |

Aztertutako laginean egiaztatu dugu ezen, orokorrean, zergen likidazioa eta diru-bilketa ordenantzei eta kasuko arauei jarraikiz egin direla.

*Tasak, prezio publikoak eta bestelako diru-sarrera batzuk*

Tasengatik, prezio publikoengatik eta bestelako diru-sarrerengatik 2021ean aitortutako eskubide garbiek 403.190 euro egin zuten. Ekitaldiko eskubide guztien ehuneko 12 egiten dute, eta honako kontzeptu hauei dagozkie:

|  |  |  |  |
| --- | --- | --- | --- |
| Kontzeptua | Zenbatekoa | Aitortutako eskubide garbien guztizkoaren gainean (%) | Aldea (%) 2021/2020 |
| Tasak eta prezio publikoak | 344.490 | 11 | 46 |
| Beste diru-sarrera batzuk | 58.700 | 2 | -58 |

Honako partida hauen lagin bat aztertu dugu:

|  |  |  |
| --- | --- | --- |
| Kontzeptua  | Zenbatekoa | Aldea (%) |
|
| Kirol-instalazioetako kuotak | 149.893 | 27 |
| 0-3 urtekoen zentroko kuotak | 76.500 | 42 |
| Kultur jardueren kuota | 60.787 | 140 |

Egindako lanarekin egiaztatu dugu ezen, oro har, likidazioa eta aitortza aplikatzekoa den araudiaren arabera egin direla.

*4.2.6. Transferentzien bidezko diru-sarrerak*

Transferentzien eta dirulaguntza arrunten eta kapitalekoen bidezko diru-sarrerak 1,22 milioi eurokoak izan ziren, eta 2020arekin alderatuta, honako hau izan zen aldaketa:

|  |  |  |
| --- | --- | --- |
| Kontzeptua | Aitortutako eskubideak | Aldea (%) |
| 2020 | 2021 | 2021/2020 |
| Transferentzia arruntak | 1.150.119 | 1.168.183 | 2 |
| Kapital-transferentziak | 248.019 | 47.899 | -81 |

Transferentzia- eta dirulaguntza-partiden honako lagin hau aztertu dugu:

|  |  |
| --- | --- |
|   | Zenbatekoa |
| **Transferentzia arruntak** |  |
| Toki ogasunen funtsa | 770.239 |
| Ekonomia-jardueren gaineko zergaren konpentsazioa.Toki ogasunen funtsa | 109.631 |
| 0-3 urtekoen zentroa kudeatzeko dirulaguntza | 101.314 |
| Nafarroako Gobernuaren dirulaguntza, kirol-instalazioetan langabeak kontratatzeko | 65.882 |
| **Kapital-transferentziak** |  |
| Hirigintza-aprobetxamendua | 38.999 |

Toki Ogasunen Parte Hartzeko Funtsaren ekarpenaren zenbatekoa, jarduera ekonomikoen gaineko zergaren konpentsazio gisa, zerga horrengatik legozkiokeen zerga-kuotei dagokie, baldin eta zergaren erreformaren ondoriozko salbuespenik egon ez balitz.

Nafarroako Gobernuak emandako dirulaguntzen berrikuspena honetan datza: egiaztatzea koherenteak ote diren udalaren aurrekontu-informazioa eta Foru Komunitateko Administrazioaren aurrekontu-informazioa, bai eta informazio horren euskarri diren administrazio-egintzak eta udalak aurkeztutako justifikazioak ere.

Egindako lanetik ondorioztatzen dugu, oro har, transferentziengatik eta dirulaguntzengatik aitortutako eskubideen likidazioa justifikatuta dagoela aplikatu beharreko araudiaren arabera.